CELEX: 62017CA0107
Language: ro
Date: 2018-07-25 00:00:00
Title: Cauza C-107/17: Hotărârea Curții (Camera a patra) din 25 iulie 2018 (cerere de decizie preliminară formulată de Lietuvos Aukščiausiasis Teismas – Lituania) – „Aviabaltika” UAB/„Ūkio bankas”, AB, în lichidare (Trimitere preliminară – Directiva 2002/47/CE – Executarea contractelor de garanție financiară – Deschiderea unei proceduri de insolvență față de beneficiarul garanției financiare – Apariția cauzei care determină executarea garanției – Includerea garanției financiare în masa falimentului – Obligația de a plăti în primul rând creanțele privind garanția financiară)

17.9.2018   
            
            
               RO
            
            
               Jurnalul Oficial al Uniunii Europene
            
            
               C 328/13
            
         
      Hotărârea Curții (Camera a patra) din 25 iulie 2018 (cerere de decizie preliminară formulată de Lietuvos Aukščiausiasis Teismas – Lituania) – „Aviabaltika” UAB/„Ūkio bankas”, AB, în lichidare
      (Cauza C-107/17) (1)
      
      ((Trimitere preliminară - Directiva 2002/47/CE - Executarea contractelor de garanție financiară - Deschiderea unei proceduri de insolvență față de beneficiarul garanției financiare - Apariția cauzei care determină executarea garanției - Includerea garanției financiare în masa falimentului - Obligația de a plăti în primul rând creanțele privind garanția financiară))
      (2018/C 328/14)
      Limba de procedură: lituaniana
      
         Instanța de trimitere
      
      Lietuvos Aukščiausiasis Teismas
      
         Părțile din procedura principală
      
      
         Reclamantă:„Aviabaltika” UAB
      
         Pârâtă:„Ūkio bankas”, AB, în lichidare
      
         Dispozitivul
      
      
                  1)
               
               
                  Articolul 4 alineatul (5) din Directiva 2002/47/CE a Parlamentului European și a Consiliului din 6 iunie 2002 privind contractele de garanție financiară, astfel cum a fost modificată prin Directiva 2009/44/CE a Parlamentului European și a Consiliului din 6 mai 2009, trebuie interpretat în sensul că impune statelor membre să adopte o reglementare care să permită beneficiarului unei garanții constituite în temeiul unui contract de garanție financiară fără transfer de proprietate să își recupereze creanța, născută din neexecutarea obligațiilor financiare garantate, asupra acestei garanții, în cazul în care cauza care determină executarea garanției apare după deschiderea unei proceduri de insolvență față de acesta.
               
            
                  2)
               
               
                  Articolul 4 alineatele (1) și (5) din Directiva 2002/47, astfel cum a fost modificată prin Directiva 2009/44, trebuie interpretat în sensul că nu impune beneficiarului unei garanții constituite în temeiul unui contract de garanție financiară fără transfer de proprietate o obligație de a-și recupera creanța, născută din neexecutarea obligațiilor financiare garantate prin acest contract, mai întâi asupra acestei garanții.
               
            
         (1)  JO C 161, 22.5.2017.